
Με ιδιαίτερη επιτυχία ολοκληρώθηκε ο Πανελλαδικός Κύκλος Τεχνικών Σεμιναρίων των Συστημάτων Outdoor της EUROPA
Η Europa ολοκλήρωσε με ιδιαίτερη επιτυχία τον 1ο κύκλο τεχνικών σεμιναρίων Outdoor, ο οποίος πραγματοποιήθηκε με στόχο την ουσιαστική ενίσχυση της τεχνογνωσίας και την περαιτέρω ανάπτυξη του δικτύου συνεργατών της σε ολόκληρη την Ελλάδα, στα ειδικά αρχιτεκτονικά συστήματα. 
Στο πλαίσιο της διαρκούς επένδυσης στην εκπαίδευση και την υποστήριξη των συνεργατών της, η Europa πραγματοποίησε συνολικά 7 εκπαιδευτικά σεμινάρια σε πανελλαδικό επίπεδο.
Συγκεκριμένα, δύο σεμινάρια πραγματοποιήθηκαν στις εγκαταστάσεις της εταιρείας, φιλοξενώντας κατασκευαστές αλουμινίου από την Αττική και τη Στερεά Ελλάδα, ενώ τα υπόλοιπα πέντε διοργανώθηκαν στις Θεσσαλονίκη, Καλαμάτα, Χανιά, Ηράκλειο και Ρόδο, δίνοντας τη δυνατότητα σε συνεργάτες από κάθε γεωγραφική περιοχή να συμμετάσχουν ενεργά.
Κατά τη διάρκεια των εκπαιδευτικών συναντήσεων, στελέχη από τα τμήματα Πωλήσεων, Τεχνικής Υποστήριξης, Έρευνας & Ανάπτυξης (R&D) και Marketing παρουσίασαν σύγχρονες τεχνολογικές εξελίξεις και νέες εφαρμογές των ειδικών συστημάτων Outdoor, τεχνικές βέλτιστες πρακτικές, καθώς και χρήσιμες κατευθύνσεις που συμβάλλουν στην ανάπτυξη και την ανταγωνιστικότητα των επιχειρήσεων του κλάδου.
Τα συστήματα που παρουσιάστηκαν αναλυτικά ήταν:
· EUROPA PERGOLA EPS80
· EUROPA FACADE CLADDING EFC30
· EUROPA ELEMENT
· EUROPA GLASS RAILINGS
· EWS40
Η ενεργή συμμετοχή των συνεργατών, οι εποικοδομητικές συζητήσεις και η ανταλλαγή εμπειριών επιβεβαίωσαν για ακόμη μία φορά τη σημασία της συνεχούς εκπαίδευσης και της άμεσης επικοινωνίας μεταξύ της εταιρείας και του δικτύου της.
Η ολοκλήρωση των επτά αυτών σεμιναρίων σηματοδοτεί την επιτυχή ολοκλήρωση του πρώτου κύκλου εκπαιδεύσεων για το Α΄ εξάμηνο του 2026. Η Europa παραμένει σταθερά προσανατολισμένη στην παροχή υψηλού επιπέδου τεχνικής υποστήριξης, επενδύοντας διαρκώς στη γνώση, την καινοτομία και την ανάπτυξη των συνεργατών της. Με την ίδια συνέπεια, η εταιρεία θα συνεχίσει και κατά το Β΄ εξάμηνο του 2026 τον κύκλο των τεχνικών σεμιναρίων, επεκτείνοντας τη δράση της σε επιπλέον περιοχές της χώρας. 

-ΤΕΛΟΣ-

Για περισσότερες πληροφορίες μπορείτε να επισκεφθείτε τη διεύθυνση www.europaprofil.com ή να επικοινωνήσετε με το Τμήμα Μarketing της EUROPA PROFIL ΑΛΟΥΜΙΝΙΟ Α.Β.Ε. στο: 2262440000 (εσωτερικό 264).

Σημείωση για τους συντάκτες

Σχετικά με την EUROPA PROFIL ΑΛΟΥΜΙΝΙΟ Α.Β.Ε.:
Η EUROPA PROFIL ΑΛΟΥΜΙΝΙΟ Α.Β.Ε. είναι η ισχυρότερη εταιρεία διέλασης στην Ελλάδα. Ιδρύθηκε το 1974 από τον Λυμπαρέτ Τ. Τζιρακιάν και τον Κρικόρ Λ. Τζιρακιάν και έκτοτε αναπτύσσεται με συνεχείς επενδύσεις σε μηχανολογικό εξοπλισμό, τεχνολογία και σε ανθρώπινο δυναμικό. Σήμερα 50 και πλέον χρόνια μετά έχει υλοποιήσει το στόχο της να γίνει μία από τις μεγαλύτερες και πιο αναγνωρισμένες εταιρείες αλουμινίου στην Ελλάδα με περισσότερους από 400 εργαζομένους. Βασικά χαρακτηριστικά της σημερινής EUROPA PROFIL είναι η σταθερότητα και η δυναμική, που πηγάζουν από την πολυετή παρουσία στην αγορά, το διαρκώς εξελισσόμενο μέγεθος, το οργανωμένο δίκτυο, τη θέση της στη συνείδηση του Έλληνα καταναλωτή αλλά και την κερδοφόρα επιχειρηματική της δραστηριότητα. Με βάση τα παραπάνω, η εταιρεία λειτουργεί σήμερα πρωταγωνιστικά στην αγορά με προσήλωση στην ποιότητα των παραγόμενων προϊόντων και των υπηρεσιών που προσφέρει στο δίκτυό της, τους συνεργάτες της και τους τελικούς χρήστες. Τα προϊόντα της EUROPA χρησιμοποιούνται σε ποικίλες εφαρμογές των κατασκευών, των ανανεώσιμων πηγών ενέργειας, της βαριάς βιομηχανίας και σε άλλους σχετικούς κλάδους, διαμορφώνοντας ένα δυναμικό κατάλογο προϊόντων για την Ελληνική και Διεθνή αγορά. Επιπλέον, η εταιρεία διακρίνεται για τη δυνατότητα της να διαμορφώνει σε μεγάλο βαθμό την τάση των τελικών προϊόντων συνδεδεμένων με υψηλές προδιαγραφές σχεδιασμού και πιστοποίησης. Για αυτό και έχει υψηλό μερίδιο αγοράς σε συστήματα αλουμινίου στην Ελληνική αγορά ενώ διαθέτει και άλλου τύπου προϊόντα όπως οι θωρακισμένες πόρτες ασφαλείας, οι βάσεις φωτοβολταϊκών πλαισίων και τα εξαρτήματα αλουμινίου.

